als_Latn dik_Latn nus_Latn
Në orët e hershme të mëngjesit të sotëm, persona të panjohur kanë bërë diçka të quditshme dhe të paparë ndonjëherë, duke thyer dhe dëmtuar mbi 30 drunj dekorativ në shëtitoren e qytetit, që është bërë brigjeve të lumit Silnicë, që kalon në periferi të qytetit të Vushtrrisë.
Mësohet se për këtë ngjarje është në lëvizje edhe policia e cila menjëherë ka hapur rast dhe është në përpjekje të gjetjes së autorëve. Komandanti i policisë, togeri Muhamet Alidema, ka deklaruar për portalin veriu.info se policia ka hapur rastin dhe është duke i zhvilluar hetimet intensive për kapjen e personave që kanë kryer këtë akt të shëmtuar.
Rastin e ka konfirmuar edhe drejtori i shërbimeve publike, Gani Ymeri i cili ka deklaruar se janë thyer dhe dëmtuar mbi 30 drunj dekorativ. “Janë thyer dhe dëmtuar mbi 30 drunjë dekorativ mjaftë të kushtueshëm, të cilët i ka mbjellë dhe është përkujdesur Komuna. Në mesin e drunjtëve të dëmtuar ka edhe lloje të “Pollovnias ”, për të cilët Komuna i ka kultivuar rreth shëtitores së qytetit”, ka deklaruar Ymeri.
Lidhur me këtë rast Komuna kërkon bashkëpunimin e qytetarëve me policinë që ata që kanë bërë këto akte të shëmtuara të dalin para drejtësisë.
Ky veprim i pakuptueshëm i ka prekur edhe qytetarët e Vushtrrisë që shfrytëzojnë shëtitoren për të ecur dhe pushuar gjatë ditës por edhe në mbrëmje. Edhe ata kanë kërkuar që ata që kryen këtë akt të shëmtuar të dalin para drejtësisë.
Ky nuk është rasti i parë i dëmtimeve të drunjve në Vushtrri, të cilët janë dëmtuar edhe më parë por jo në këtë masë kaq të madhe. /Veriu.info/
als_Latn als_Latn als_Latn als_Latn als_Latn als_Latn